o
Hei! Olen Petri Louhivuori ja kanssani täällä on Jukka Koski Suomesta
ja John Carrette Guatemalasta. Tervetuloa, John!
Mukava nähdä teidät täällä.
Guatemalaan on Suomesta melkoinen matka, eikö vain.
Se on toisella puolella maapalloa. Puhumme siellä espanjaa.
Mutta juomme kahvia aivan samoin kuin veljeni Suomessa juovat kahvia.
Me olemme varsinainen kahvin- juojakansa, me suomalaiset.
Toivottavasti ostatte meidän kahviamme. - Niin minäkin toivon!
Mikä sinut on tuonut Suomeen?
Tämä mies kutsui minut Täyden Evanke- liumin Liikemiesten kokoontumiseen.
Olemme ryhmä miehiä, jotka olemme tajunneet Jumalan voivan käyttää meitä
viemään rakkauttaa lähimmäisillemme. - Ihanaa!
Guatemalalaiseksi puhut erittäin hyvää englantia. Miten ihmeessä?
No eipä ole minun vikani. Vanhempani asuivat USA:ssa ja tulivat Guatemalaan
työhön monia vuosia sitten. Heidän siellä ollessaan synnyin minä.
Sillä tavoin minä tulin Guatemalaan.
Olet siis guatemalalainen? - Kyllä vain.
Pääkielemme siellä on espanja. - Osaat siis kiitettävästi espanjaa.
Jos aion syödä, olisi syytä osata espanjaa.
Millä kielellä ajatellet ja rukoilet? - Molemmilla!
Puhun englantia ja espanjaa yhtä hyvin - tai huonosti.
Kun haluan ilmaista rakkauttani vaimoani kohtaan, käytän espanjaa.
Se on täsmällisempi kieli. - Ja romanttisempi kieli.
Englanti on liian letkeää. Eikä kovin tarkkaa.
Entä numerot? Kun joudut laskemaan. Lasketko englanniksi?
Silloin käytän laskukonetta.
Sinullahan on myös Amerikan kansalaisuus vanhempiesi kautta.
Niin on.
Senkö vuoksi sinut kutsuttiin Vietnamin sotaan?
Kun olin nuori poika, minulla ei ollut näkyä tai suuntaa. En ollut uskossa.
Etsin seikkailua.
Yliopistoaikanani Amerikka kävi Vietnamin sotaa.
Arvosanani eivät olleet järin hyvät, joten... Halusin liittyä laivastoon.
Mutta olen värisokea, enkä oikein erota punaista ja vihreää.
Minua ei hyväksytty sinne, joten menin armeijan värväystoimistoon.
Siellä ainoa asia, joka tarkistettiin oli pulssini.
Jos olin elossa - tevetuloa armeijaan!
Näin päädyin armeijaan. - Minkä ikäinen olit silloin? 18?
Sitä luokkaa.
Vietnam oli tärkeä sinulle, koska...
Se oli sen hetken sota. Se oli sen hetken seikkailu.
Jos olisi ollut joku toinen sota, olisin varmaan päätynyt sinne.
Minä etsin ihan vain seikkailua siinä vaiheessa. Elämästäni puuttui suunta.
Kulissien takana Jumala oli kimpussani ja Hän oli aikeissa ottaa minut kiinni.
Silloin en tiennyt, että Jumala oli edes kiinnostunut minusta.
Se oli elämäsi käännekohta, koska siellä Jumala kohtasi sinut.
Ennen sotaan lähtöäni, tyttöystäväni vei minut tapaamaan erästä miestä
jotta hän rukoilisi puolestani. Hän sanoi: "John on lähdössä sotaan."
"Voisitko rukoilla hänen puolestaan."
Mies katsoi minua ja kysyi: "Tunnetko Jeesuksen?"
"Miten voisin Hänet tuntea? Hän on ollut kuolleena 2000 vuotta!"
Samalla hetkellä muistin patsaan tai maalauksen tai pääsiäisajan elokuvan.
Sanoin: "Jep! Kyllä minä Jeesuksen tunnen."
Ilmeisesti onnistuin höynäyttämään häntä, koska hän sanoi:
"Jos tunnet Jeesuksen, älä sotaan lähdöstä huolta kanna."
"Raamattu sanoo, että jos kuolet, menet Isän läsnäoloon."
Ajattelin, että kuulostaapa mukavalta.
Mutta ei siinä tuntunut järkeä olevan, en ymmärtänyt sitä.
Kun pääsin rintamalle, olin hyvin varustettu
hyvin koulutettu ja motiivini oli korkealla.
Mutta tajusin, että siellä tapahtui asioita
joita maani hallitus ei ollut kertonut minulle.
Siellä oli minua parempia sotilaita, jotka kuolivat kummaltakin sivultani.
Tajusin, ettei minulle oltu kerrottu salaisuutta.
Jos lupaatte, ettette paljasta sitä, kerron sen tässä.
Sepä mielenkiintoista!
Sodan salaisuus on, että tuuria ei voi hallita.
Hyvää tuuria tai huonoa onnea.
Tunsin monia ystäviä, jotka nousivat helikopteriin voittaakseen sodan.
Mutta pilotti unohti täyttää tankin.
Moottori pysähtyi ja heistä jäi jäljelle savuava kuoppa viidakossa.
Tai voit kävellä pitkin viidakko- polkua ja astua miinaan.
Vihollinen oli laittanut sen sinne, unohtanut sen ja lähtenyt lomalle.
Ja PUFF! Ihminen häviää olemattomiin. Tai ammuskelun keskellä omat sotilaat
epähuomiossa ampuvatkin omiaan vihollisen sijasta.
Tätä tapahtui uudelleen ja uudelleen.
Aloin tajuta, että tätä asiaa minä en pysty hallitsemaan.
Hyvää onnea tai huonoa tuuria. En pysty hallitsemaan sitä.
Aloin kysellä, milloin oma hyvä onneni loppuu.
Aina kun sotilas kaatui viereltäni, sanoin: "Kävipä huono tuuri."
Milloin oma hyvä onneni mahtaa loppua?
Mitä sitten tapahtui? Mikä sai sinut toisiin aatoksiin?
Muistin sen miehen sanat, joka oli rukoillut puolestani.
Hän sanoi: "Älä kuolemasta murehdi."
"Jos kuolet tuntien Jeesuksen, menet Isän luo."
Jokin sisälläni sanoi: "Hyvä juttu uskoville, mutta minä en ole uskossa."
Isän luo menon sijasta suuntaan alaspäin... siihen toiseen paikkaan.
En ehkä ole kovin fiksu, mutta en ole tyhmäkään.
Jos minua odotti kuolema, halusin päästä taivaaseen.
Vetäydyin erilleni miehistäni joksikin aikaa ja istuin yksin viidakossa.
Puhuin Jumalalle elämäni ensi kertaa.
Sanoin: "Kun kuolen, ota minut taivaaseen olemaan Sinun kanssasi."
Täytyy kuvitella, millainen olin silloin. Olin kireä kuin viulun kieli.
Nukuin toinen silmä auki. Kuuntelin tiettyjä vihollisen ääniä.
Pystyin tuulen perusteella sanomaan, missä hän on
ja tuoksusta päättelemään mitä ruokaa hän söi.
Olin valmis reagoimaan salamannopeasti. Jatkuvasti kireällä kuin viulun kieli.
Mutta silä hetkellä, kun puhuin Jumallle ja sanoin:
"Kun kuolen, ota minut taivaaseen", Hän vastasi minulle.
Ja teki sen niin, että Pyhä Henki tuli minuun ja täytti minut rauhalla.
Rauhan täyttäessä minut, ihmettelin, mitä minulle tapahtuu.
Se oli ihan kirjaimellisesti kuin jokin lääke, koska rentouduin.
Rauha valtasi minut ja nautin siitä.
Aivan yksin olleessani kuulin kolme sanaa, jotka muuttivat elämäni:
"Jeesus on Herra." Nämä sanat tulivat taivaasta minuun antaen ymmärryksen.
Sain ilmestyksen siitä ja tiesin, mitä ne merkitsevät.
Ne merkitsivät, että enää elämääni ei hallitse tuuri, ei hyvä eikä paha.
Nyt elämääni hallitsi Jeesus, Herra. Siksi kai Häntä kutsutaan Herraksi.
Elämäni oli nyt Hänen kädessään ja Hän päättäisi, elänkö vai kuolenko.
Seuraavan vuoden koin Jeesuksen herrauden elämässäni.
Voisin istua tässä koko päivän kertomassa ihmeistä
ja siitä miten Hän säästi elämäni ja kantoi minut läpi sen kaiken.
Palasin takaisin ja menin naimisiin sen tyttöystäväni kanssa
joka esitteli minut Jeesukselle. - Milloin se siis tapahtui?
Vuonna 1969. - Siitä on pitkä aika.
Mutta se tuntuu vain päivältä.
Olen käyttänyt tuota samaa ilmestystä 30-40 vuotta elämästäni.
Olen tajunnut, että Jeesus on liike- toimieni Herra, avioliittoni Herra
lasteni Herra, raha-asioitteni Herra ja uskon Hänen herrautensa tuoneen
minut tähän paikkaan tänään teidän molempien kanssa.
On ihana kuulla tämä todistus ja jakaa se kaikkien katsojiemme kanssa.
Ja tehdä heille tiettäväksi, että Hän on Herra.
Mikä on alasi Guatemalassa? Sinähän olet liikemies?
Olen hotellialalla. Petaan sänkyjä.
Lisään vettä kahviin ja yritän tehdä lisää rahaa.
Otamme vastaan vieraita eri puolilta maailmaa ja olemme kiitollisia siitä.
Sinulla on siis hotelli Guatemalan pääkaupungissa?
Kyllä, Guatemala kapungissa.
Pikkuinen hotelli, mutta nautimme siitä ja sinne Jumala laittoi meidät.
Ja Jumala on siunannut teitä? - Olemme hyvin kiitollisia.
Olen ollut naimisissa saman vaimon kanssa nyt 35-6-7-8 vuotta.
Meillä on neljä lasta, kaksi lasten- lasta ja kissa. Olemme siunattuja.
Oletko liike-elämässäsi kokenut Herran päivittäistä apua ja kosketusta?
Liiketoimeni sijaitsee alueella, jota voi pitää sotatantereena.
Olemme kaupungin keskustassa, jossa ajoittain on jengiongelmia.
Toisinaan taas poliittisia ongelmia. Monet turistit eivät tule hotelliini.
Mutta rohkaisen teitä kaikkia tulemaan sinne!
Tulkaa vierailulle Guatemalaan!
Miten pyörittää hotellia ilman turismia? Hullu tilanne!
Jeesus on auttanut meidät läpi vaikeiden aikojen.
Olemme oppineet, että Hän päättää, elämmekö vai kuolemmeko.
Hän pitää huolen terveydestämme, raha-asioistamme, perheestämme.
Kun pidämme kiinni Hänen kädestään, Hän on luvannut olla Hyvä Paimen.
Ja kaikki nämä vuodet Hän on ollut sitä perheellemme.
Kaiken kukkuraksi Hän on antanut minulle ja vaimolleni ilon vierailla
eri maissa eri puolilla maailmaa rohkaisemassa uskovia kertomaan
hyvää uutista naapureilleen ja sukulaisilleen.
Sen puitteissa olemme nähneet Hänen tekevän lukuisia ihmeitä.
Ihmiset parantuvat. Vihollisen sitomat vapautuvat.
Pelon vallassa elävät alkavat luottaa Jumalaan ja Jeesukseen Herranaan.
Jumala ei siis ole sunnuntai- jumala kello 10 seurakunnassa?
Aivan varmaan on! Mutta on Hän Jumala myös muuna aikana viikosta.
Tuo oli itse asiassa yksi niistä asioista, jotka todella tajusin!
Se, että Jumala on Jumala myös seurakunnan ulkopuolella.
Jukka, sinä olet Suomen Täyden Evankeliumin Liikemiesten
Kansainvälisen Veljesliiton puheenjohtaja.
Kauanko olette toimineet Suomessa? - Tänä syksynä tulee 25 vuotta.
Aloitimme Helsingissä vuonna 1980. - Onko se levinnyt ympäri Suomen?
Eteläisessä Suomessa on yhdeksän ryhmää, mutta on niitä myös muualla.
Tämä viikonloppu os siis vuosijuhlaviikonloppu?
Vietämme vuosijuhlaa Helsingissä ja kutsuimme Johnin Guatemalasta.
John tuli Guatemalasta asti pitämään luentoja ja teillä on seminaari.
Meillä on seminaari jäsenillemme, mutta se on avoin myös muille.
Jukka, sinähän olet myös liikemies.
Olen teollisuusalalla yrityksessä, joka myy raaka-ainetta teollisuudelle.
Toimimme Itä-Suomessa, mutta myös Helsingin alueella.
Myös sinä olet kertonut, miten Jumala on toiminut työssäsi ja elämässäsi.
Tulin uskoon 13-vuotiaana poikasena.
Olin myös hakoteillä pitkät ajat mutta 1990 Jeesus kutsui minut takaisin.
Sen jälkeen löysin tämän Täyden Evankeliumin Liikemiesten toiminnnan.
Minulla oli suuria ongelmia.
Avioliittoni tuhoutui ja minulla oli terveysongelmia.
Sen jälkeen kun palasin tälle tielle ja uskoon Jeesukseen
minulla on nyt uusi vaimo ja liiketoimet sujuvat hyvin.
Se on tapahtunut 10 vuoden sisällä, ei yhdessä tai kahdessa päivässä.
Minut on koulutettu olemaan kristitty liikemies ja olen tehnyt työtä
tässä Täyden Evankeliumin Liike- miesten yhteydessä 12 vuotta.
Mainitsit ennen tätä ohjelmaa, että Jeesus on parantanut sinut.
Sanoit sen olleen sydämen parantuminen. Minusta se kuulosti kirjaimelliselta.
Isäni kuoli sydänkohtaukseen ja veljelläni on sydämentahdistin.
Itse olin matkalla samaan suuntaan, koska nämä tilat ovat perinnöllistä.
Minulla oli vaikeuksia portaiden kiipeämisessä yläkertaan.
Hotellissani on tietysti monet portaat.
Hengästyin helposti ja kasvoissani oli toispuoleista kipua.
Tunsin sydänkohtauksen merkit.
Rukoilin jatkuvasti:" Jumala, paranna minut. Luotan Sinuun."
Olin rukoillut ihmisten puolesta ja nähnyt välittömiä parantumisia.
Aloin haluta omaa ihmettä. Näin Jeesuksen parantavan muita.
Halusin Hänen parantavan myös minut.
Eräänä päivänä kaksi teidän kaltais- tanne miestä rukoili puolestani.
He rukoilivat sydämeni parantumista ja se parani aivan välittömästi.
Parin päivän päästä pelasin kori- palloa nuorten kavereiden kanssa.
Minusta tuntui, että minulla on uusi sydän.
Nyt voin juosta portaita ylös ja alas, joten Jumala antoi minulle ihmeen.
Paranit siis todella? - Täysin! Ehdottomasti!
On myös monia muita asioita esimerkiksi lasteni kanssa.
Kun olin upouusi uskova, minulla oli ongelmia enkä ollut käynyt
liiemmin seurakunnassa enkä ymmärtänyt tiettyjä kristillisen elämän asioita.
Minun alallani turismin parissa meillä oli kotona hyvin varustettu baari.
Yksi pojistani sai 2-vuotiaana kuumeen, joka ei millään hellittänyt.
Sitä kesti kolme päviää ja veimme hänet lääkäriin, eikä mikään autanut.
Tulin kotiin töistä eräänä päivänä ja koko talo haisi alkoholille.
Vaimoni tuli siihen ja kysyin, mitä siellä oikein tapahtuu.
Hän sanoi, ettei poika vain parane, joten jotain tässä piti keksiä.
"Niinpä kaadoin kaiken alkoholin pois." Ja minä suutuin!
Hyppäsin autoon ja kaahasin tieheni.
Kadunkulmassa oli pakko pysähtyä, koska siinä oli liikennevalot.
Kun pääsin kulmaan, Pyhä Henki tuli autoon ja kysyi:
"Haluatko lastesi tulevan sellaisiksi, kuin sinä olet juuri nyt? Vihaisiksi."
Se mursi minut siinä paikassa, palasin takaisin ja pyysin vaimoltani anteeksi.
Polvistuimme poikamme kanssa ja kun laskimme kätemme hänen päälleen
rukoillaksemme, tunsin miten hän viileni ja kuume lähti.
Opin, että synnin ja parantamisen voiman välillä on yhteys.
Kuuntelen nykyään vaimoani enemmän kuin ennen.
Se on hyvä ajatus, uskon niin. Meidän kaikkien pitäisi tehdä niin!
Mikä Täyden Evankeliumin Liikemiesten työssä olisi se kaikkien tärkein asia?
Se mitä näemme nyt kaikkailla maailmassa on todella innostavaa.
Täyden Evankeliumin Liikemiesten perustaja tiesi Jumalan vuodattavan
Henkensä kaikkien ihmisten ylle.
Uskovat voisivat viedä sanoman Jumalan rakkaudesta perheilleen
työtovereilleen, naapureilleen. Olemme nähteet miesten ja heidän vaimojensa
kaikkialla maailmassa vievän Hyvää Sanomaa innokkaasti muille ihmisille.
Minulla on ystävä, nuori mies, joka oppi rukoilemaan sairaiden puolesta.
Hän meni eräänä päivänä kotiin
ja muisti, että hänen naapurinsa oli ollut sairaana pitkän aikaa.
Hän nousi vuoteesta ja meni koputtamaan naapurin ovea.
Hän sanoi: "Tänään opin, miten parantaa sairaita Jeesuksen nimessä."
"Tiedän, että sairastat. Antaisitko minun rukoilla puolestasi?"
Naapuri oli aika epäileväinen, mutta hän oli sairastanut jo puoli vuotta.
Lääkärit eivät oleet kyenneet parantamaan häntä.
Hän kysyi ystävältäni, mitä hänen pitäisi tehdä.
"Ei mitään! Jeesuksen nimessä, ole parannettu!"
Ystäväni kääntyi kannoillaan, meni kotiin ja takaisin vuoteeseensa.
Tuntia myöhemmin kuuluu koputus ovelta ja siellä seisoo aivan vieras ihminen.
Mies kysyy: "Oletko sinä se, joka paransit naapurisi?"
"Ei, en minä häntä parantanut. Jeesus paransi naapurini."
"Väliäkö sillä! Tule mukaani! Vaimoni on sairas."
Hän vei ystäväni vaimonsa luo ja pyysi rukoilemaan tämän puolesta.
Hän sanoi: "Jeesuksen nimessä"
ja laski kätensä vaimon päälle, "ole parannettu." Vaimo parani heti.
Koko perhe avasi sydämensä Jumalalle ja otti vastaan Jeesuksen.
Ystäväni meni kotiin ja vuoteeseen ja taas tuntia myöhemmin, uusi koputus.
"Oletko sinä se, joka paransit naapurini vaimon? Tule mukaani."
Ystäväni soitti ja sanoi: "John, en ole nukkunut kolmeen vuorokauteen."
"Yksi naapuri kertoo toiselle, joka kertoo seuraavalle."
"Jumalan ihmeitä tekevä voima avaa ihmisten sydämiä Jeesukselle."
Tämä on se ihana asia, jota näemme.
Tavalliset ihmiset kuten me voivat viedä Jumalan voiman
ja ilmentää Hänen rakkauttaan ja ihmisten sydän avautuu Jeesukselle.
Emme edes saarnaa. Kerromme ehkä todistuksemme kuten olen tehnyt tässä.
Mutta Jumalan väkevä rakkaus avaa...
Raamattu sanoo: "Jumalan rakkaus vetää ihmisiä parannukseen."
Jeesus ei ainoastaan halua parantaa ihmisiä, vaan myös pelastaa heidät.
Se on se tärkein asia, eikö totta.
Ihmeet vakuutavat ihmiset Jumalan rakkaudesta.
Lopputulos on sitten se, että Jeesus pelastaa heidät ikuiseen elämään.
Kyllä vain. Muistan kun vaimoni...
En liikoja kiinnittänyt huomiota
siihen nuoreen naiseen, joka nyt on vaimoni, ennen kuin eräänä päivänä
hän lähetti minulle kirjelapun. Lappu johti suukkoon ja suukko avioliittoon.
Vastasin hänen rakkauteensa.
Ihmeet ovat Jumalan osoitus Hänen rakkaudestaan meitä kohtaan.
Ja Hän haluaa meidän tulevan kotiin, koska Hän on taivaallinen Isämme.
Hän kirjaimellisesti loi meidät perheekseen.
Valitettavasti jotkut eivät vielä ole kuulleet sanomaa Hänen rakkaudestaan.
Niinpä Hän lähettää tavallisia uskovia
ja autamme tuomaan heidät Jumalan rakkauden yhteyteen.
Kun avaamme sydämemme vastaan- ottamaan Hänen rakkautensa
Hän lähettää Henkensä meihin ja sillä hetkellä uudestisynnymme.
Hänen Henkensä ja meidän henkemme yhtyvät.
Jos kuolisin nyt, Hänen Henkensä veisi minun henkeni taivaaseen.
Niin minä pääsisin taivaaseen.
Mitkä ovat tulevaisuuden suunnitelmasi? Miten jatkat tästä?
Olen kuullut hengessäni, että Jumalla on suuria suunnitelmia
alkaen Suomesta - ja monissa kansakunnissa.
Koen Hänen haluavan herättää niitä, jotka istuvat kirkon penkeissä.
Olemme kaikki ottaneet vastaan hyviä sanomia monien vuosien ajan.
Hän haluaa meidän ottavan tämän kuulemamme ja oppimamme aarteen
ja vievän sen ystävillemme, naapureillemme ja perheillemme.
Sen sijaan, että olisi yksi saarnaaja, joka saarnaa yhdelle seurakunnalle
Hän haluaa satojen ja tuhansien uskovien vievän tuota samaa sanomaa
sinne, misä ihmiset eivät tule seurakuntiin.
Uskon, että tämä tulee tapahtumaan nyt.
Voimmeko saarnata missä vain? Voimmeko todistaa missä tahansa?
Erään ystäväni tyttöserkku soitti hänelle ja sanoi:
"Kuulin, että olet rukoillut sairaiden puolesta ja että ihmiset paranevat."
"Ja että Jumala rakastaa ihmisiä." Hän vastasi: "Pitää paikkansa."
Serkku sanoi: "Minulla on ongelma. Mahtaisiko Jumala parantaa minut?"
Häntä hiukan nauratti, koska hän tiesi serkkunsa ongelman.
Hänen kielensä oli pitempi, kuin ihmisten kieli yleensä on.
Hän vastasi: "Uskon, että parantaa. Saanko rukoilla puolestasi?"
Serkku vastasi: "No... saat." Hän oli hyvin ujo ihminen.
Hän rukoili: "Jeesus, pyydän että annat serkulleni normaalin kielen."
Serkku alkoi kiljua toisessa päässä ja huusi: "Katso, katso!"
Hän juoksi ympäri näyttäen kieltään. "Katsokaa! Minulla on normaali kieli!"
Ennen kuin he päätivät puhelun, serkku otti Jeesuksen vastaan sydämeensä.
Kertoisitko lyhyesti Nicaraguassa tapahtuneesta bussimatkasta
Ihmiset kertovat innoissaan Jumalan rakkaudesta kaikkialla maailmassa.
Jotkut uskovat nousevat bussiin ja kysyvät kuskilta, savatko todistaa
ja kertoa, mitä Jumala on tehnyt heidän elämässään.
Tämä kuljettaja antoi luvan
ja yhden korttelin matkalla he kertovat kuinka paljon Jumala rakastaa heitä.
He kysyvät, haluavatko matkustajat tämän saman rakkauden sydämeensä.
Kaikki vastaavat: "Haluamme!"
He rukoilevat ja antavat elämänsä Jeesukselle.
Jumala tulee heihin Henkensä kautta ja todistaja sanoo: "Aamen ja näkemiin!"
Yhden korttelin matkalla 30-40 ihmistä
ottaa vastaan Jumalan rakkauden sydämeensä ja tulee uskoon.
Ajatella, jos tuo tapahtuisi Helsingin sinisessä bussissa.
Se olisi aika ihmeellistä. - Sitä pitää kokeilla.
Jonkun on oltava rohkea ja kokeiltava. Me vain olemme niin ujoja joskus.
Uskon, että sanoma tänään on, että jokaisen tulisi mennä ja kertoa muille
Hyvä Uutinen Jeesuksesta. Koemme sitä seurakunnissamme ja kodeissamme.
Meidän pitäisi olla rohkeita ja todistaa siitä, mitä Jeesus on tehnyt.
Kyse ei ole suuresta teologisesta asiasta, vaan siitä, että sanomme:
"Jeesus elää ja Hän on Herrani. Hän haluaa pelastaa myös sinut."
Ehkä voimme kertoa jostain, mitä on tapahtunut.
Todistus siitä, mitä Jumala on tehnyt sinun elämässäsi.
Kyllä vain! Se toimii!
Sitten palaamme omaan seura- kuntaamme ja kerromme siellä
mitä Jeesus on juuri tehnyt. - Siinä sinisessä bussissa.
Sehän olisi oivallinen tapa kokeilla sitä.
Kuinka pitkään olet nyt Helsingissä? - Manantaihin.
Ja sitten menet...? - Palaan Kaliforniaan.
Takaisin Kaliforniaan. Selvä. Ja sieltä sitten Guatemalaan.
Pyydämme sinua viemään terveisemme ystäville ja ihmisille Guatemalassa
ystäviltä ja suomalaisilta ihmisiltä.
Toivomme, että koskettaisi kaikkia katsojiamme nyt.
Jos sinulla on mielessäsi jotain, mitä haluaisit Jumalan koskettavan
puhu Jumalalle juuri nyt ja selitä Jumalalle, mikä ongelmasi on.
Sano: "Jeesus, tarvitsen apua siinä ja siinä."
Selitä ongelmasi yksinketaisesti ja pyydä Häntä auttamaan - ja Hän auttaa.
Hän vastaa rukouksiin ja erityisesti, jos et tunne Häntä
Hän mielellään osoittaa, että Hän elää ja kykenee auttamaan jokaista.
Jumala on hyvä Jumala ja Jeesus tuli pelastamaan meidät.
Hän uhrasi henkensä meidän edestämme, jotta meillä olisi ikuinen elämä.
Aamen ja kiitos paljon, John vierailustasi. Tämä on ollut ilo!
Kiitos, Jukka, että tulit. Jumala siunatkoon teitä kaikkia.
Suomennos: Marketta Ruishalme